Palma de Mallorca

Palma de Mallorca je grad u Španiji. Glavni je grad autonomne zajednice Baleari. Smješten je na južnoj obali ostrva. U gradu živi preko 400.000 stanovnika, a po veličini je 12. grad u Španiji. Gotovo pola stanovništva Mallorce živi u Palmi. Historija Palmu su osnovali Rimljani kao vojni logor na ostacima naselja Talaiotske kulture. Nakon rimskog osvajanja Mallorca je do 123. p. n. e. bila labavo vezana za provinciju Tarakonensis. Rimljani su osnovali dva grada Palmariju na jugu ostrva i Polentiju na sjeveroistoku na mjestu feničkoga naselja. Dok je Polentija bila luka za rimske gradove na sjeverozapadnom Mediteranu, Palmarija je bila luka za Kartaginu i Hispaniju. Iako se ne zna mnogo o periodu kada je Bizantija vladala Balearima postoje dokazi o bizantijskom prisustvu, kao što su mozaici, koji su nađeni u najstarijim dijelovima katedrale. Od 707. do 1229. godine Palma de Mallorca je bila pod islamskom vlašću. U to vrijeme se zvala Madina Mayurqa. Sredinom 13. vijeka pala je pod vlast Aragona, i tada počinje njen razvoj kao važnog trgovačkog centra. 17. vijek je bio karakterizovan podjelom grada na dvije struje, čiji sukob je imao velike socijalne i ekonomske posljedice. U 18. vijeku liberalizovana je trgovina sa SAD, pa je komercijalnma aktivnost luke ponovo narasla. Početkom 19. vijeka mnogi su izbjegli na Palmu tokom Napoleonove okupacije Španije. Klima Palma de Mallorca ima mediteransku klimu. Prosječna godišnja temperatura je 16 °C. Najhladniji mjesec je januar, a najtopliji august. Prosječna količina padavina iznosi 429 mm. Znamenitosti Catedral de Mallorca, spektakularna katedrala nalazi se pored samog mora. Katedrala ima muzej koji se nalazi u kapeli. Banys Àrabs, arapsko kupatilo, jedina arapska građevina koja je sačuvana u Palmi. Kupatilo je sagrađeno u 10. vijeku, i bila je neka vrsta saune, sa podnim grijanjem i vodenom parom. Museo de Arte Español Contemporáneo, savremene umjetnosti sa stalnom postavkom nekih dijela Pabla Picassa, Joana Miroa, i Salvadora Dalia. Castell de Bellver, tvrđava sagrađena na ruševinama muslimanske građevine. U tvrđavi je smješten arheološki muzej. Pueblo Español, arhitektonski muzej dizajniran kao pravo malo selo, u kojem su smjštene kopije glavnih klasičnih građevina španske arhitekture. Playa de Palma (Platja de Palma), pješčana plaža južno od centra Palme, najposjećenija destinacija na Mallorci. Sport Fudbal je najpopularniji sport na otoku. U gradu djeluju dva fudbalska kluba. Fudbalski klub RCD Mallorca nastupa u drugoj španskoj ligi, domaće utakmice igra na stadionu Iberostar, dok CD Atlético Baleares igra u trećem rangu španskog fudbala. Također igra na stadionu Iberostar. Biciklizam je veoma popularan na Mallorci. Mnogi entuzijasti dolaze iz zemalje sjeverne evrope da uživaju u biciklizmu. Međunarodna trka za profesionalne bicikliste, Vuelta a Mallorca, održava se u februaru. Transport Aerodrom Palma de Mallorca, nalazi se 8 kilometara istočno od centra grada. Povezan je sa većim gradovima Španije, te većim gradovima Velike Britanije i Njemačke. Osim ovoga, stari aerodrom Palma de Son Bonet i danas je u funkciji za opće potrebe avijacije. Smješten je u gradu Marrachí. Luka Palma de Mallorca, je najveća i najvažnija luka u Balearima. Autobus, redovnim autobusnim linijama Palma je povezana sa drugim gradovina na otoku. Metro, pušten u promet 2007. godine. Poznate ličnosti Juan José Pérez Hernández, istraživač Ramon Llull, filozof i teolog Guillem Mesquida i Munar, slikar Tomás Aguiló i Forteza, pjesnik Antoni Ignasi Cervera, novinar Emili Pou y Bonet, inžinjer Valeriano Weyler y Nicolau, general i guverner Eusebi Estada i Sureda, inžinjer i pionir saobračaja Uetam, operski pjevač Joan Alcover i Maspons, pjesnik i političar Gaspar Bennàssar i Moner, arhitekta Arturo Pomar Salamanca, šahista Maria del Mar Bonet, pjevač Jaume Matas, političar Miguel Ángel Velasco, pisac Antonio Tauler, biciklista Carlos Moyá, teniser Rudy Fernández, košarkaš Medunarodni odnosi